

**Til medlemmer, suppleanter m.fl. af**

**Vordingborg Kommunes Miljøråd.**

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 60151/14

Land og Miljø

Sagsbehandler:

Paul Debois

Dir. 55 36 24 12

pde@vordingborg.dk

14-05-2014

# Referat af det 29. møde i Vordingborg Kommunes Miljøråd d. 12. maj 2014

Deltagere: Thomas Christfort (formand), Vordingborg Kommune; Peter Tillisch, Dansk Skovforening; Torben Nielsen, Dansk Landbrug; Johnny Andersen, Danmarks Jægerforbund; Martin Vestergaard, Danmarks Naturfredningsforening; Bjarne Nielsen, Friluftsrådet; Jan Nielsen, Dansk Kano og Kajakforbund samt Rolf Hoelgaard, Paul Debois, Anne Mette Evind – Poulsen og Torsten Teglgård Jensen, Vordingborg Kommune.

Afbud/fraværende: Carsten Olsen (næstformand), Vordingborg Kommune; Tommy Clausen, Danmarks Sportsfiskerforbund; Kristoffer Buck Petersen, Museerne Sydøstdanmark; Mikkel B. Clausen, Naturstyrelsen – Storstrøm og Henrik Dahl, Dansk Ornitologisk Forening.

**Referat:**

**Ad. 1) Godkendelse af dagsorden.**

Godkendt.

**Ad. 2) Godkendelse af referatet fra mødet d. 24. februar 2014**.

Godkendt.

**Ad. 3) Ny næstformand for Miljørådet.**

Poul A. Larsen afløses af Carsten Olsen (Teknik og Miljøudvalget).

**Ad. 4) ”Affaldsplan for Vordingborg Kommune 2014 – 2024.”**

Oplæg fra Anne Mette Evind – Poulsen, Vordingborg Kommune.

Affaldsplanen er netop sendt i høring.

Der blev omdelt kopier af Anne Mettes PowerPoint oplæg.

./. Oplæg vedhæftet referatet.

Folderen ”Fra affald til ressourcer – et nyt affaldssystem” fra AffaldPlus+ (og de seks kommuner) blev omdelt.

Der blev spurgt til, om der sker inddragelse af brugerne? Og der blev spurgt til, hvordan priserne er fastlagte?

Svar: Ordningerne, der vælges, er ikke fastlagte endnu. Her vil der ske en borgerinddragelse.

Andre kommuner har erfaring med ordningerne, og dermed med prisniveau.

**Ad. 5) Miljøvagtordningen.**

Oplæg ved v/ Torsten Teglgård Jensen, Miljøvagt (Vordingborg Kommune).

Der blev omdelt kopier af Torstens PowerPoint oplæg.

./. Oplæg vedhæftet referatet.

Der blev spurgt til antallet af Miljøvagter og om Miljøvagterne har andre opgaver?

Svar: Der er 6 Miljøvagter (3 fra Guldborgsund Kommune og 1 fra hver af de andre 3 kommuner i samarbejdet). De 4 kommuner betaler til vagtordningen. Miljøvagterne har vagt hver 6. uge. Alle miljøvagterne er medarbejdere med andre daglige opgaver. Torsten er jordforureningssagsbehandler.

**Ad 6) ”Tag temperaturen på friluftslivet i Vordingborg Kommune”.**

Jfr. aftalerne på forrige møde skulle der foreligge et rammeforslag til konferencen.

Arbejdsgruppen havde p.g.a. en kommunikationsfejl ikke fået administrationens rammeforslag på forhånd. Så rammeforslaget blev omdelt – med læsepause.

Arbejdsgruppen (Bjarne, FLR; Jan, DKKF og Peter DS) har en lidt anden vinkel på dele af processen, i forhold til det fremsendt forslag.

Det blev aftalt at arbejdsgruppen og administrationens ”støttegruppe” mødes og aftaler det videre arbejde.

Flemming Kruse indkalder til møde.

**Ad. 7) Vandrådene.**

En opdatering på status for arbejdet.

*Thomas Christfort* (mødeleder for vandrådet for Østersøen) fortalte om det første møde i vandrådet. Thomas orienterede om processen. Thomas gav udtryk for, at det havde været et godt og konstruktivt møde, der lover godt for det videre arbejde.

*Peter Tillisch*, Danske Skovforening gav udtryk for, at kommunerne i højere grad bør give udtryk for det utilfredsstillende i tidsrammerne og sige fra.

*Torben Nielsen*, Dansk Landbrug tilkendegav, at han tror vi - i forhold til at opnå et resultat af vandrådenes arbejde - kan nå langt, da der både i vandråd og den lokale undergruppe i Vordingborg Kommune har været en positiv dialog.

*Paul Debois*, Vordingborg Kommune fortalte om status og køreplan for vandrådenes arbejde.

Der blev omdelt et papir, der indeholder oversigt over medlemmerne af de to vandråd Vordingborg Kommune er omfattet af, en køreplan for arbejdet i vandråd og undergrupper samt den politiske proces.

Østlige Øer har holdt en konference for medlemmer af vandråd. Oplæg fra mødet kan ligesom øvrige informationer om vandrådene ses på [www.vandraad.vordingborg.dk](http://www.vandraad.vordingborg.dk)

./. Statuspapiret er vedlagt dette referat.

**Ad. 8) Gensidig orientering.**

*Rolf Hoelgaard*, Vordingborg Kommune orienterede om status for arbejdet med den ny vandforsyningsplan.

Vandforsyningsplanen bliver forelagt for udvalg og kommunalbestyrelse i juni måned til endelig godkendelse.

*Peter Tillisch*, Dansk Skovforening fortalte vinterens stormfald, der har været det 5. værste siden 1966. Peter tilkendegav, at han fandt metoden, hvor man fastlægger erstatningerne fra Stormrådet, for utilfredsstillende.

Det nationale skovprogram skal revideres. Dansk Skovforening ønsker fokus på faglighed og økonomi.

*Torben Nielsen*, Dansk Landbrug, gjorde opmærksom på af Vordingborg Naturfond onsdag d. 14.maj kl. 17 – 19, indbyder til præsentation af fonden på Rosenfeldt Gods.

(NB! Referenten har efter aftale sendt indbydelsen til alle modtagere af Miljørådets dagsordener og referater).

Torben nævnte i øvrigt, at han (m.fl.) bruger megen tid på vandrådsarbejdet.

*Johnny Andersen*, Danmarks Jægerforbund, at markvildtlaug projektet er sikret frem til 2017. Naturstyrelsen har bevilget 9. mill. kr. og 15. juni Fonden 3½ mill. kr. Der er p.t. 3 markvildtlaug i Vordingborg Kommune.

*Bjarne Nielsen*, Friluftsrådet fortalte om problemerne med den voksende bestand at Sortmundet Kutling (invasiv art). SK udrydder / udkonkurrerer mange hjemmehørende arter.

Kæmper for fortsatte åleudsætninger.

*Martin Vestergaard* fortalte om Avnø Naturcenters 10 års fødselsdagsarrangement lørdag 17. maj.

(NB! Referenten har efter aftale sendt indbydelse/program til alle modtagere af Miljørådets dagsordener og referater).

*Jan Nielsen*, Dansk Kano og Kajakforbund fortalte, at Stege Roklub er ved at rejse penge til et nyt udsætningssted. Har tilsagn om 40.000 kr. til projektet, men det rækker ikke, så der skal søges / rejses flere penge.

Privat projekt med kystnært aktivitetscenter er flyttet til Klintholm Havn.

**Ad. 9) Evt. herunder ønsker til dagsordenen til kommende møder.**

Der blev spurgt til Klimatilpasningsplanen.

Sættes på dagsordenen til næste ordinære Miljørådsmøde.

Ekskursion d. 26. maj 15.30 – 19.30 til Høje Møn / Østmøn.

Invitationen til ekskursionen er efterfølgende udsendt til Miljørådet og Teknik og Miljøudvalget.

Efterårsekskursionen d. 22. september er til rådighed for arbejdsgruppen ”Tag temperaturen på friluftslivet i Vordingborg Kommune”.

Næste ordinære møde i Miljørådet d. 15. september kl. 17 – 19.30.

Med venlig hilsen

Paul Debois